Manden er tiltalt for adskillige gange at have slået og sparket sine to døtre (født i hhv. 1995 og 1999) samt for at have revet dem i håret, slået dem med en livrem, en stik/pind og en ilddrager. Overgrebene stod på frem til sommeren 2011 på en adresse i Brovst. Derudover er han tiltalt for at have forsøgt at have samleje med den ene datter (født 1995) samt for flere gange at have haft andet seksuelt forhold end samleje med pigen. Disse overgreb stod på fra 2000-2006. Han er også tiltalt for at have haft andet seksuelt forhold end samleje med den anden datter (født i 1999) fra 2003-2006. Den 65-årig mand er tiltalt efter Straffelovens § 245, vold af særlig grov karakter og straffelovens § 210, voldtægt ved forsøg på samleje. Han nægter sig dog skyldig i alle anklager. Sagen fortsætter tirsdag og der ventes dom onsdag i retten i Hjørring.

Referat:
En 65-årig mand fra Jammerbugt Kommune er ved retten i Hjørring tiltalt for grov vold og incest mod sine to døtre.